pythainlp/thai-wiki-dataset-v3 huggingface dataset:
ตำบลบางประมุง

ตำบลบางประมุง เป็นตำบลหนึ่งในอำเภอโกรกพระ จังหวัดนครสวรรค์ องค์กรปกครองส่วนท้องถิ่นในตำบล คือ เทศบาลตำบลบางประมุง มีพื้นที่ครอบคลุมตำบลบางประมุงทั้งตำบล มีพื้นที่รวมทั้งสิ้น 42 ตารางกิโลเมตร
== ประวัติ ==
เนื่องจากไม่มีบันทึกประวัติความเป็นมาและการกำเนิดของชุมชนบางประมุง จากการที่ได้สอบถามคนที่มีพื้นเพดั้งเดิมในชุมชนพอจะสรุปได้ว่า เดิมคลองบางประมุง ชาวบ้านใช้เป็นเส้นทางสัญจรไปมาและขนส่งสินค้าสู่อำเภอเมืองนครสวรรค์ มีต้นไม้ขึ้นคลุมริมฝั่งคลองหนาแน่น ยอดไม้ประสานกันจนมืดทึบ จึงพากันเรียก ที่นี่ว่า "บ้านบางป่ามุง" ต่อมาเรียกเพี้ยนไปเป็น "บ้านบางประมุง" จนถึงปัจจุบัน ชุมชนบริเวณสองฝั่งคลองค่อย ๆ ก่อตัวขึ้น มีการทำธุรกิจการค้าเจริญรุ่งเรือง
เมื่อวันที่ 10 กันยายน พ.ศ. 2512 ชุมชนก็ได้รับการยกฐานะขึ้นเป็นสุขาภิบาล เรียกว่า "สุขาภิบาลบางประมุง" ขึ้นอยู่กับอำเภอโกรกพระ จังหวัดนครสวรรค์ ในปี พ.ศ. 2517 ได้เกิดไฟไหม้ห้องแถวตลาดวอดวาย จึงเป็นเหตุให้ชาวบ้านอพยพไปอยู่ที่อื่น ชุมชนที่เคยรุ่งเรืองก็ซบเซาลงไม่มีการฟื้นฟูให้เป็นอย่างเดิม อีกทั้งปัญหาความแห้งแล้งและขาดแคลนน้ำอุปโภค บริโภค ตลอดจนการบริการสังคมขั้นพื้นฐานไม่ทั่วถึง สภาพชุมชนจึงเป็นชุมชนชนบท และต่อมาสุขาภิบาลบางประมุงได้รับการยกฐานะขึ้นเป็น "เทศบาลตำบลบางประมุง" เมื่อวันที่ 25 พฤษภาคม พ.ศ. 2542
== หมู่บ้าน ==
ตำบลบางประมุงแบ่งการปกครองออกเป็น 8 หมู่บ้าน ดังนี้
หมู่ที่ 1 บ้านท่าข้าม
หมู่ที่ 2 บ้านท่าซุด
หมู่ที่ 3 บ้านหนองตายาย
หมู่ที่ 4 บ้านไร่
หมู่ที่ 5 บ้านบางประมุง
หมู่ที่ 6 บ้านช่องกว้าง
หมู่ที่ 7 บ้านช่องรวก
หมู่ที่ 8 บ้านหนองโพธิ์
== ถนน ==
ถนนสำคัญในตำบลบางประมุง ได้แก่
ถนนสายบางมะฝ่อ–ท่าซุด
ถนนสายบางประมุง–ท่าทอง
ถนนสายท่าซุด–บ้านหนองตายาย
ถนนสายบ้านหน้าผา–เขตตำบลหนองกรด
== สาธารณสุข ==
มีโรงพยาบาลจำนวน 1 แห่ง ได้แก่ โรงพยาบาลส่งเสริมสุขภาพตำบลบ้านท่าซุด
== การศึกษา ==
โรงเรียน (สังกัดสำนักงานเขตพื้นที่การศึกษาประถมศึกษานครสวรรค์ เขต 1)
* โรงเรียนวัดท่าซุด (เจริญศิลป์)
* โรงเรียนราษฎร์อุทิศ
* โรงเรียนวัดมโนราษฎร์
* โรงเรียนบ้านโพธิ์งาม
ศูนย์พัฒนาเด็กเล็ก (สังกัดเทศบาลตำบลบางประมุง)
* ศูนย์พัฒนาเด็กเล็กเทศบาลตำบลบางประมุง
* ศูนย์พัฒนาเด็กเล็กบ้านหนองตายาย
== สถานที่สำคัญ ==
ตลาดน้ำวัดบางประมุง
วนอุทยานเขาหลวง
== อ้างอิง ==
บางประมุง
บางประมุง
บางประมุง
อำเภอโกรกพระ
เจฟฟรีย์ ฮินตัน

เจฟฟรีย์ เอเวอร์เรสต์ ฮินตัน (Geoffrey Everest Hinton, 6 ธันวาคม ค.ศ. 1947 –) เป็นนักวิทยาศาสตร์คอมพิวเตอร์และนักประสาทวิทยาการรับรู้ชาวอังกฤษ มีผลงานโดดเด่นด้านโครงข่ายประสาทเทียม ปัจจุบันทำงานให้กับกูเกิลและมหาวิทยาลัยโทรอนโต เป็นหนึ่งในผู้คิดค้นอัลกอริทึมการแพร่กระจายย้อนกลับและการลู่ออกเชิงเปรียบเทียบซึ่งเป็นอัลกอริทึมที่สำคัญของการเรียนรู้เชิงลึกในสาขาปัญญาประดิษฐ์
== ประวัติ ==
ฮินตันจบการศึกษาระดับปริญญาตรีจากมหาวิทยาลัยเคมบริดจ์ในปี ค.ศ. 1970 ทางด้านจิตวิทยาการทดลอง และจบการศึกษาระดับปริญญาเอกด้านปัญญาประดิษฐ์จากมหาวิทยาลัยเอดินบะระในปี ค.ศ. 1978 ได้ทำงานให้กับมหาวิทยาลัยซัสเซกซ์ มหาวิทยาลัยแคลิฟอร์เนีย แซนดีเอโก มหาวิทยาลัยคาร์เนกีเมลลอน มหาวิทยาลัยเคมบริดจ์ มหาวิทยาลัยคอลเลจลอนดอน เป็นผู้ก่อตั้งหน่วยวิจัยประสาทวิทยาคำนวณแกตสบีที่มหาวิทยาลัยคอลเลจลอนดอนอีกด้วย ปัจจุบันดำรงตำแหน่งเป็นศาสตราจารย์ที่ภาควิชาวิทยาศาสตร์คอมพิวเตอร์ มหาวิทยาลัยโทรอนโต นอกจากนี้ยังทำงานร่วมกับกูเกิลมาตั้งแต่เดือนมีนาคม ค.ศ. 2013 หลังจากที่กูเกิลเข้าซื้อกิจการบริษัท DNNresearch ที่ฮินตันได้ตั้งขึ้น ปัจจุบันได้แบ่งเวลาทำงานในมหาวิทยาลัยและทำงานให้กับกูเกิล
== งานวิจัย ==
ฮินตันเป็นผู้ศึกษาการใช้โครงข่ายประสาทเทียมในการเรียนรู้ ความจำ การรับรู้ และการประมวลผลสัญลักษณ์ มีผลงานการตีพิมพ์ในสาขามากกว่า 200 ฉลับ เป็นหนึ่งในผู้ที่เสนออัลกอริทึมการแพร่กระจายย้อนกลับและการสอนโครงข่ายประสาทเทียมแบบหลายชั้น ที่กลายมาเป็นอัลกอริทึมที่ถูกใช้งานมากในปัจจุบัน นอกจากนี้ยังเป็นผู้คิดค้นเครื่องจักรโบลทซ์มันน์ร่วมกับเทอร์รี เซชนอฟสกี้ ปัจจุบันเน้นการทำวิจัยเกี่ยวกับการใช้โครงข่ายประสาทเทียมกับการเรียนรู้แบบไม่มีผู้สอนเมื่อมีข้อมูลขาเข้าจำนวนมาก
== อ้างอิง ==
ปัญญาประดิษฐ์
นักวิจัยปัญญาประดิษฐ์‎
บุคคลจากมหาวิทยาลัยเอดินบะระ
บุคคลจากมหาวิทยาลัยซัสเซกซ์
บุคคลจากมหาวิทยาลัยแคลิฟอร์เนีย แซนดีเอโก
บุคคลจากมหาวิทยาลัยคาร์เนกีเมลลอน
บุคคลจากมหาวิทยาลัยเคมบริดจ์
บุคคลจากมหาวิทยาลัยคอลเลจลอนดอน
บุคคลจากมหาวิทยาลัยโทรอนโต
บุคคลจากวิมเบิลดัน
ลูกจ้างกูเกิล
อมรปุระ

อมรปุระ [อะ-มะ-ระ-ปุ-ระ] (အမရပူရ) เป็นเมืองและอำเภอที่อยู่ห่างจากเมืองมัณฑะเลย์ไปทางทิศใต้ 12 กิโลเมตร นับเป็นอีกหนึ่งเมืองของพม่าที่ยังคงมนต์ขลังมาจนปัจจุบัน ซึ่งสามารถสัมผัสได้จากวิถีชีวิตความเป็นอยู่ รวมไปถึงอารยธรรมอันเก่าแก่ของเมืองที่สามารถพบเห็นได้จากเหล่าวัดอารามและเจดีย์ที่ตั้งเรียงรายอยู่รอบ ๆ ตัวเมือง
วัดมหากันดายน (Maha Gandhayon Kyaung) วัดที่ตั้งอยู่ริมทะเลสาบตองตะมาน (Taungthaman Lake) วัดมหากันดายนเป็นวิทยาลัยสงฆ์ที่ใหญ่ที่สุดของพม่า มีภิกษุและสามเณรมาศึกษาเล่าเรียนทางธรรมกว่า 1,200 คน นอกจากนี้แล้วยังมีพระสงฆ์บางส่วนเป็นพระชาวต่างชาติที่มาจากหลายภูมิภาค เช่น ยุโรป อเมริกา ญี่ปุ่น เป็นต้น
ทะเลสาบตองตะมานมีสะพานอู้เบน สะพานไม้สักที่ยาวที่สุดในโลก สะพานนี้ทอดข้ามทะเลสาบตองตะมานซึ่งอยู่ทางตอนใต้ของเมืองอมรปุระ มุ่งตรงไปสู่เจดีย์เจาะตอจี้ (Kyautawgyi Paya) ซึ่งอยู่อีกฟากหนึ่งของทะเลสาบ รวมระยะทางยาวกว่า 1.2 กิโลเมตร
== อ้างอิง ==
== แหล่งข้อมูลอื่น ==
Wanderings in Burma  George W. Bird, 1897, Southeast Asia Visions
เมืองในภาคมัณฑะเลย์
อำเภอของประเทศพม่า
ปลาบู่ปิดบัง

ปลาบู่ปิดบัง (Obscure goby) เป็นปลาขนาดเล็กสกุลหนึ่ง ในสกุล Mugilogobius (/มู-กิ-โล-โก-บิ-อัส/) ในวงศ์ปลาบู่ (Gobiidae) พบกระจายพันธุ์ในแถบอินโด-แปซิฟิก พบได้ทั้งน้ำจืด, น้ำกร่อย และทะเล มีหลายชนิดซึ่งเป็นสิ่งมีชีวิตเฉพาะถิ่นพบในน้ำจืด
==การจำแนก==
Mugilogobius abei Jordan & Snyder, 1901 (ปลาบู่อาเบะ) 
Mugilogobius adeia Larson & Kottelat, 1992
Mugilogobius amadi Weber, 1913
Mugilogobius cagayanensis Aurich, 1938
Mugilogobius cavifrons Weber, 1909
Mugilogobius chulae Smith, 1932 (ปลาบู่จุล)
Mugilogobius durbanensis Barnard, 1927
Mugilogobius fasciatus Larson, 2001
Mugilogobius filifer Larson, 2001
Mugilogobius fusca Herre, 1940
Mugilogobius fusculus Nichols, 1951
Mugilogobius hitam Larson, Geiger, Hadiaty & Herder, 2014  
Mugilogobius karatunensis Aurich, 1938
Mugilogobius latifrons Boulenger, 1897
Mugilogobius lepidotus Larson, 2001
Mugilogobius littoralis Larson, 2001
Mugilogobius mertoni Weber, 1911
Mugilogobius myxodermus Herre, 1935
Mugilogobius notospilus Günther, 1877
Mugilogobius nuicocensis Nguyễn & Vo, 2005
Mugilogobius paludis Whitley, 1930
Mugilogobius platynotus Günther, 1861
Mugilogobius platystomus Günther, 1872
Mugilogobius rambaiae Smith, 1945 (ปลาบู่รำไพ)
Mugilogobius rexi Larson, 2001
Mugilogobius rivulus Larson, 2001
Mugilogobius sarasinorum Boulenger, 1897
Mugilogobius stigmaticus De Vis, 1884
Mugilogobius tagala Herre, 1927
Mugilogobius tigrinus Larson, 2001 (ปลาบู่เสือ)
Mugilogobius wilsoni Larson, 2001
Mugilogobius zebra Aurich, 1938
==References==
==แหล่งข้อมูลอื่น==
วงศ์ปลาบู่
ครอว์ฟอร์ด ลอง

ครอว์ฟอร์ด วิลเลียมสัน ลอง (Crawford Williamson Long; 1 พฤศจิกายน ค.ศ. 1815 – 16 มิถุนายน ค.ศ. 1878) เป็นศัลยแพทย์และเภสัชกรชาวอเมริกัน เป็นบุคคลแรกที่ใช้ไดเอทิลอีเทอร์เป็นยาระงับความรู้สึก (anesthetic)
ครอว์ฟอร์ด ลอง เกิดเมื่อปี ค.ศ. 1815 ที่เมืองแดเนียลสวิลล์ จบการศึกษาด้านการแพทย์จากมหาวิทยาลัยเพนซิลเวเนีย หลังศึกษาผลงานเกี่ยวกับแก๊สไนตรัสออกไซด์ของฮัมฟรี เดวี ในปี ค.ศ. 1842 ลองก็ได้ใช้แก๊สอีเทอร์ในการผ่าตัดเนื้องอกที่คอให้กับคนไข้ชื่อ เจมส์ เอ็ม. วีเนเบิล (James M. Venable) และใช้ในการรักษาต่อมาอีกหลายครั้ง เขาตีพิมพ์ผลงานของตัวเองลงในวารสารการแพทย์และศัลยศาสตร์ ปี ค.ศ. 1849 (The Southern Medical and Surgical Journal)
ต่อมาในปี ค.ศ. 1851 ลองย้ายไปอยู่ที่เมืองเอเธนส์และทำงานเป็นศัลยแพทย์ ทำการรักษาให้กับทหารทั้งสองฝ่ายในสงครามกลางเมืองอเมริกา จนกระทั่งเสียชีวิตด้วยโรคหลอดเลือดสมอง ในปี ค.ศ. 1878
== อ้างอิง ==
== แหล่งข้อมูลอื่น ==
Crawford Long (1815-1878) | New Georgia Encyclopedia
แพทย์ชาวอเมริกัน
วิสัญญีแพทย์ชาวอเมริกัน
ศัลยแพทย์ชาวอเมริกัน
เสียชีวิตจากโรคหลอดเลือดสมอง
ตัวละครในเรื่องผู้ชนะสิบทิศ

ผู้ชนะสิบทิศ เป็นนิยายที่ยาขอบเขียน มีหน้าเกิน1,000หน้า  ซึ่งมีตัวละครมากมาย  เช่น  จะเด็ด
==ฝ่ายตองอู==
1.พระเจ้าเมงกะยินโย (พระเจ้าเมงจีโย)  ทรงเป็นผู้สถาปนาอาณาจักรตองอูอันมีเมืองตองอูเป็นเมืองหลวง
2.พระราชเทวี  ทรงเป็นพระมเหสีพระเจ้าเมงกะยินโย  เป็นพระพันปีหลวงของมังตรา
3.มังตรา (พระเจ้าตะเบงชเวตี้) ทรงเป็นพระราชโอรสของพระราชเทวี  เป็นมกุฎราชกุมารตองอู
4.ตะละแม่จันทรา  ธิดาพระอัครเทวี  มเหสีของพระเจ้าเมงกะยินโยซึ่งต่อมาได้สิ้นพระชนม์
5.จะเด็ด,บาเยงนอง,มังฉงาย (พระเจ้าบุเรงนอง) ลูกสิงคสุร์และแม่นมเลาชี  ต่อมาได้เป็นบุเรงนองกะยอดินนรธา ภัสดาตะละแม่จันทรา
==คุณท้าว-แม่ทัพฝ่ายตองอู==
1.แม่นมเลาชี ผู้อภิบาลพระเจ้าตะเบ็งชเวตี้ ตละแม่จันทรา และจะเด็ด
2.พระมหาเถรกุโสดอ (ขุนพลมังสิงทู) ผู้สถาปนาตองอูพร้อมพระเจ้าเมงกะยินโยและขุนวังทะกะยอดิน ต่อมาลาราชการมาบวชเพื่อล้างบาปและได้เป็นอาจารย์สองมหาราชแห่งตองอู
3.ทะกะยอดิน ขุนวังตองอู ผู้สถาปนาตองอูร่วมกับพระเจ้าเมงกยินโยและมังสิงทู ลูกสาวของทะกะยอดินต่อมาได้เป็นพระอัครชายามังตรา
4.นันทวดี อัครมเหสีมังตรา เคยรักจะเด็ดแต่อกหัก
5.ตะคะญี ครูเฒ่าผู้ชำนาญศึก สหายพระมหาเถรกุโสดอ
6.จาเลงกะโบ-เนงบา-สีอ่อง สามทหารเสือตองอู ทหารเอกพระเจ้ามังตรา สหายรักบุเรงนอง
7.กันทิมา มีใจรักบุเรงนอง ต่อมาฆ่าตัวตายเพราะอกหัก
8.ตองหวุ่นญี ขุนพลคู่พระทัยพระเจ้าเมงกะยินโย
9.จีสะเบง บุตรชายตองหวุ่นญี ผู้คิดคดทรยศต่อตองอูไปเข้ากับหงสาวดี
==ฝ่ายแปร==
1.พระเจ้าแปรนรบดี (พระเจ้านรปติแห่งแปร) ผู้ครองเมืองแปร บิดาตะละแม่กุสุมา
2.พระอัครเทวี ชอบเป่าหูพระเจ้าแปรเพราะรักหลาน(สอพินยา)
3.ตะละแม่กุสุมา เมียรักบุเรงนอง เสียพรหมจรรย์เพราะสอพินยา
4.อเทตยา หลานหลวงพระเจ้าแปร คู่หมั้นสอพินยา แต่มีใจรักจะเด็ด
5.รานอง มหาอุปราชเมืองแปร
6.ปะขันหวุ่นญี ขุนพลแห่งแปร พ่อของนางโชอั้ว
7. โชอั้ว ลูกสาวปะขันหวุ่นญี ต่อมาได้เป็นพระสนมของพระเจ้าตะเบงชเวตี้
==ฝ่ายหงสาวดี==
1.พระเจ้าสการะวุตพี พ่ออยู่หัวหงสาวดี
2.ตะละแม่มินบู อัครมเหสีสกาวุตพี ชู้รักบุเรงนอง
3.สอพินยา อุปราชหงสาวดี ผู้พรากพรหมจรรย์กุสุมา
4.ไขลู ทหารคู่ใจสอพินยา
5.เสียงโคนสุคญี ขุนพลแห่งหงสาวดี
==อื่นๆ==
พระเจ้ายะไข่ ผู้ครองรัฐยะไข่ เป็นอิสลาม
ตะละเจ้ามุขอาย ธิดาพระเจ้ายะไข่ สนมมังตรา ชู้รักสมิงสอตุด
สมิงสอตุด ขบถกู้ราชบัลลังก์หงสา ชู้รักมุขอาย
พระเทวี มเหสีเจ้ายะไข่ เมียบุเรงนอง
พระเจ้าโสหันพวาแห่งโมนยิน (พระเจ้าโตฮาน-บว่า) กษัตริย์แห่งอังวะ  ผู้มีความปรารถนาที่จะรวบรวมพุกามประเทศและหาทางออกสู่ทะเล
==ดูเพิ่ม==
ผู้ชนะสิบทิศ
ยาขอบ
นวนิยายอิงประวัติศาสตร์
ตัวละคร
ตัวละครชาวพม่า
ผ่ายุทธการถล่มลอนดอน

ผ่ายุทธการถล่มลอนดอน (London Has Fallen) เป็นภาพยนตร์โลดโผน/ระทึกขวัญ กำกับโดยบาบัค นาจาฟี นำแสดงโดยเจอราร์ด บัตเลอร์, อารอน เอคฮาร์ทและมอร์แกน ฟรีแมน ภาพยนตร์เรื่องนี้เป็นภาคต่อจาก ผ่าวิกฤติวินาศกรรมทำเนียบขาว (Olympus Has Fallen) เมื่อปี ค.ศ. 2013
ภาพยนตร์เรื่องนี้เริ่มถ่ายทำในเดือนตุลาคม ค.ศ. 2014 ที่ลอนดอน และเสร็จสิ้นในเดือนเมษายน ค.ศ. 2015 ตัวอย่างภาพยนตร์แรกออกเผยแพร่ วันที่ 1 กรกฎาคม ค.ศ. 2015
== เรื่องย่อ ==
เมื่อเหล่าผู้นำแห่งโลกตะวันตกกลุ่ม 7 (Group of Seven) ต้องเข้าร่วมพิธีศพของนายกรัฐมนตรีอังกฤษที่เสียชีวิตอย่างเป็นปริศนา งานที่มีการรักษาความปลอดภัยอย่างเข้มงวดเช่นนี้ กลับกลายเป็นเป้าที่ผู้ก่อการร้ายหวังใช้สังหารบุคคลและทำลายสถานที่สำคัญให้ย่อยยับ อย่างไรก็ตาม มีบุคคลเพียง 3 คนเท่านั้นที่จะหยุดยั้งวิกฤตครั้งนี้ได้ คือ ประธานาธิบดีสหรัฐอเมริกา, เจ้าหน้าที่หน่วยปฏิบัติการพิเศษสหรัฐ ไมค์ แบนนิง และเจ้าหน้าที่ MI6 ของอังกฤษที่ไม่เชื่อใจใครง่าย ๆ
== นักแสดง ==
เจอราร์ด บัตเลอร์ รับบท เจ้าหน้าที่ ไมค์ แบนนิง เจ้าหน้าที่หน่วยปฏิบัติการพิเศษสหรัฐ
อารอน เอคฮาร์ท รับบท ประธานาธิบดี เบนจามิน แอเชอร์
มอร์แกน ฟรีแมน รับบท รองประธานาธิบดี อัลลัน ทรัมบูล
ชาร์ล็อต ไรลีย์ รับบท แจ็กเกอลีน "แจ็ก" มาร์แชลล์ เจ้าหน้าที่ MI6
อะลอน อะบอตบูล รับบท อามีร์ บาร์คาวี ผู้ก่อการร้ายและนักค้าอาวุธ
วาลีด ซูเตอร์ รับบท คัมราน บาร์คาวี ลูกชายของมาอีร์
แพทริก เคนเนดี รับบท จอห์น แลงคาสเตอร์ หัวหน้าหน่วยข่าวกรอง MI5
อเล็กซ์ จานนีนี รับบท นายกรัฐมนตรี อันโตนีโอ กุสโต
คลาร์กสัน กาย วิลเลียมส์ รับบท นายกรัฐมนตรี เลตัน คลาร์กสัน
เพนนี ดาวนี รับบท รัฐมนตรีว่าการ โรส เคนเตอร์
ฟิลิป ดีแลนซี รับบท ประธานาธิบดี ฌัก เมนาร์
เอลซา มอลเลียน รับบท วิเวียนา กุสโต
แนนซี บอลด์วิน รับบท นายกรัฐมนตรี แอกเนส บรัคเนอร์
ไนเจล ไวท์เมย์ รับบท นายกรัฐมนตรี โรเบิร์ท โบว์แมน
จูเลีย มอนต์โกเมอรี บราวน์ รับบท มิสซิสบราวน์
สึวะยุกิ ซาโอโตเมะ รับบท นายกรัฐมนตรี สึโตมุ นาคุชิม่า
== การตอบรับ ==
=== การตอบรับในประเทศไทย ===
ผ่ายุทธการถล่มลอนดอน ทำรายได้เปิดตัวในประเทศไทย 5.43 ล้านบาท ระหว่างวันที่ 24–30 มีนาคม ค.ศ. 2016 ภาพยนตร์เรื่องนี้ทำรายได้ 51.17 ล้านบาท
== ภาคต่อ ==
ในเดือนตุลาคม ค.ศ. 2016 มีการประกาศว่ามีการพัฒนาภาคต่อของ ผ่าวิกฤติวินาศกรรมทำเนียบขาว และ ผ่ายุทธการถล่มลอนดอน ในชื่อ ผ่ายุทธการ ดับแผนอหังการ์ (Angel Has Fallen) โดยเจอราร์ด บัตเลอร์จะกลับมารับบทไมค์ แบนนิงอีกครั้งและร่วมอำนวยการสร้าง เดือนกรกฎาคม ค.ศ. 2017 มีการประกาศว่าริก โรมัน วอห์จะทำหน้าที่ผู้กำกับในภาพยนตร์เรื่องนี้ ต่อมาในเดือนพฤศจิกายน ค.ศ. 2018 มีการประกาศวันออกฉายของ ผ่ายุทธการ ดับแผนอหังการ์ เป็นวันที่ 23 สิงหาคม ค.ศ. 2019
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2559
ภาพยนตร์โลดโผน
ภาพยนตร์ระทึกขวัญ
ภาพยนตร์ภาคต่อ
ภาพยนตร์ที่มีฉากในลอนดอน
ภาพยนตร์ที่ถ่ายทำในลอนดอน
ภาพยนตร์ที่มีฉากในทำเนียบขาว
ภาพยนตร์เกี่ยวกับกองกำลังเดลตา
กษัตริย์ในปรัสเซีย

กษัตริย์ในปรัสเซีย (König in Preußen) คือพระอิสริยยศที่ผู้คัดเลือกแห่งบรันเดินบวร์คใช้ตั้งแต่ปี ค.ศ. 1701 ถึง 1772 ก่อนที่พระอิสริยยศนี้จะเปลี่ยนไปเป็น "กษัตริย์แห่งปรัสเซีย" (König von Preußen)
เชื้อพระวงศ์โฮเอินท์ซ็อลเลิร์นทรงปกครองบรันเดินบวร์คในฐานะเจ้านครรัฐผู้คัดเลือก และอยู่ภายใต้อาณัติของจักรพรรดิโรมันอันศักดิ์สิทธิ์ตั้งแต่ ค.ศ. 1618 นอกจากนี้เจ้านครรัฐผู้คัดเลือกแห่งบรันเดินบวร์คยังทรงปกครองดัชชีปรัสเซีย ซึ่งเป็นรัฐร่วมประมุขที่ตั้งอยู่นอกจักรวรรดิอีกด้วย รัฐคู่ขนานนี้จึงเรียกขานว่าบรันเดินบวร์ค-ปรัสเซีย ก่อนหน้าปรัสเซียมีเพียงสถานะเป็นดินแดนศักดินาที่ปกครองโดยกษัตริย์โปแลนด์ด้วยพระอิสริยยศ ดยุกแห่งปรัสเซีย จึงมีสถานะเป็นเพียงรัฐบริวารของโปแลนด์เท่านั้น จนกระทั่งมีการทำสนธิสัญญาลาเบียว (ค.ศ. 1656) และสนธิสัญญาบรอมแบร์ก (ค.ศ. 1657) ที่ซึ่งฟรีดริช วิลเฮล์มที่ 1 ดยุกผู้ยิ่งใหญ่ ได้รับอำนาจอธิปไตยเต็มขั้นเหนือปรัสเซียมาจากกษัตริย์โปแลนด์ ต่อมาในปี 1701 ฟรีดริชที่ 3 ผู้คัดเลือกแห่งบรันเดินบวร์ค ประสงค์ที่จะแสดงเดชานุภาพอันยิ่งใหญ่ของพระองค์ จึงทรงเปลี่ยนไปใช้พระอิสริยยศเป็น กษัตริย์
จักรพรรดิเลโอโปลด์ที่ 1 มีพระราชานุญาตให้ฟรีดริชที่ 3 ปราบดาภิเษกตนเองขึ้นเป็น กษัตริย์ในปรัสเซีย แลกกับการสนับสนุนของราชวงศ์โฮเอินท์ซ็อลเลิร์นในสงครามสืบราชบัลลังก์สเปน และสนับสนุนผู้คัดเลือกจากราชวงศ์ฮาพส์บวร์คในการคัดเลือกครั้งต่อไป
ในทางนิตินัยแล้ว ฟรีดริชที่ 3 มีพระอิสริยยศเป็นเพียงเจ้านครรัฐผู้คัดเลือกภายในอาณาเขตของจักรวรรดิโรมันอันศักดิ์สิทธิ์ และมีพระอิสริยยศเป็นกษัตริย์เพียงแต่ในอาณาเขตของดัชชีปรัสเซีย ซึ่งอยู่นอกจักรวรรดิโรมันอันศักดิ์สิทธิ์เท่านั้น แม้ว่าบรันเดินบวร์คยังคงมีสถานะเป็นส่วนหนึ่งของจักรวรรดิและรัฐร่วมประมุขกับปรัสเซีย แต่กระนั้นเองบรันเดินบวร์คก็ได้กลายเป็นส่วนหนึ่งของปรัสเซียในทางพฤตินัยไปเสียแล้ว
วันที่ 17 มกราคม ค.ศ. 1701 ฟรีดริชที่ 3 ก็ได้สถาปนาตราอาร์มเหยี่ยวดำแห่งปรัสเซียขึ้น พร้อมกับสลักคำขวัญภาษาละติน ซูอูม คูอิคุเว (Suum cuique) ลงบนตราอาร์มดังกล่าว ในวันที่ 18 มกราคม ทรงสวมมงกุฏให้แก่พระองค์และพระชายา โซฟี ชาร์ล็อตต์แห่งฮันโนเฟอร์ ในพระราชพิธีแบบบารอก ณ ปราสาทเคอนิชส์แบร์ค
อย่างไรก็ตาม การกระทำดังกล่าวเป็นที่ถกเถียงอย่างมาก และกว่าจะเป็นที่ยอมรับโดยทั่วไปก็ต่อเมื่อมีการทำสนธิสัญญายูเทรกต์ ค.ศ. 1713 แล้วเท่านั้น เนื่องจากพระอิสริยยศ กษัตริย์แห่งปรัสเซีย เป็นตำแหน่งที่ครอบคลุมอำนาจการปกครองเหนือปรัสเซียทั้งภูมิภาค ไม่ได้จำกัดอยู่แต่ในอาณาเขตของอดีตดัชชีปรัสเซียเท่านั้น ดังนั้นทั้งพระอิสริยยศใหม่และรัฐใหม่นามว่า ราชอาณาจักรปรัสเซีย โดยขุนนางมาร์เกรฟจากราชวงศ์โฮเอินท์ซ็อลเลิร์น จึงเท่ากับเป็นการคุกคามรัฐข้างเคียงอย่างโปแลนด์ เนื่องจากภูมิภาคปรัสเซียหลวง ที่ซึ่งกษัตริย์โปแลนด์ก็ทรงใช้พระอิสริยยศ กษัตริย์แห่งปรัสเซีย เช่นเดียวกัน ไปจนกระทั่งปีค.ศ. 1742
ตลอดช่วงคริสต์ศตวรรษที่ 18 พระราชอำนาจของกษัตริย์ในปรัสเซียเพิ่มพูนขึ้นอย่างต่อเนื่อง ทรงเอาชนะกษัตริย์ออสเตรียจากราชวงศ์ฮาพส์บวร์คได้ในสงครามไซลีเซียทั้งสามครั้ง และแผ่ขยายอำนาจจนผนวกไซลีเซียเข้าเป็นส่วนหนึ่งของปรัสเซียได้สำเร็จ ต่อมาในปี 1772 พระเจ้าฟรีดริชมหาราชทรงเปลี่ยนพระอิสริยยศไปเป็น กษัตริย์แห่งปรัสเซีย ซึ่งในปีเดียวกันนั้นเอง ทรงผนวกจังหวัดรอยัลปรัสเซียได้สำเร็จจากการแบ่งแยกโปแลนด์ครั้งที่หนึ่ง โดยกษัตริย์แห่งปรัสเซียยังคงดำรงพระอิสริยยศเจ้านครรัฐผู้คัดเลือกแห่งบรันเดินบวร์คไปพร้อม ๆ กัน จนกระทั่งจักรวรรดิโรมันอันศักดิ์สิทธิ์ล่มสลายลงในปี 1806
==อ้างอิง==
ก่อตั้งในปี พ.ศ. 2244
พระมหากษัตริย์ปรัสเซีย
พระเจ้าฟรีดริชที่ 1 แห่งปรัสเซีย
แบล็กเมทัล

แบล็กเมทัล (Black metal) เป็นหนึ่งในแนวเพลงย่อยของแนวเพลงเฮฟวีเมทัล ในช่วงทศวรรษที่ 80 - 90 มีลักษณะเด่นคือการเล่นจังหวะเร็ว โดยเฉพาะการริฟฟ์กีตาร์ที่ผิดเพี้ยนไม่เป็นจังหวะแน่นอน การทำเสียงแหบเบาเหมือนเสียงภูตผีปีศาจ  การเพนท์หน้าสีดำบริเวณขอบตาและริมฝีปาก เนื้อเพลงส่วนใหญ่จะอิงไปถึงการต่อต้านศาสนาคริสต์ การรังเกียจมนุษย์ ลัทธินิยมภูตผีปีศาจ โดยเฉพาะลัทธิซาตาน จนถูกขนานนามว่าเป็น "ซาตานิกเมทัล" (Satanic metal)
แบล็กเมทัล ถือกำเนิดในช่วงทศวรรษที่ 80 ในประเทศแถบยุโรป แนวเพลงนี้ได้รับองค์ประกอบหลักมาจากแนวแทรชเมทัล และ เดธเมทัล วงที่ถือเป็นผู้บุกเบิกแนวนี้ในยุคแรกเช่น เวนอม, บาโธรี, เมอร์ซีฟูลเฟต, เฮลแฮมเมอร์ และเชลติกฟรอสต์  และในยุคที่สอง (ศตวรรษ 1990) ซึ่งส่วนใหญ่ถือกำเนิดในประเทศแถบสแกนดิเนเวีย โดยเฉพาะในประเทศนอร์เวย์ วงซึ่งนับว่าเป็นแนวแบล็กเมทัลอย่างเต็มรูปแบบ เช่น เมย์เฮม, ดาร์กโทรน, อิมมอร์ทัล และเอมเพอเรอร์
คำว่า "แบล็กเมทัล" มาจากชื่ออัลบั้มของ เวนอม ปี 1982 จนถือว่าเป็นการนำคำว่าแบล็กเมทัลมาใช้เป็นครั้งแรกอีกด้วย
== ภาพลักษณ์ศิลปิน ==
การไว้ผมยาวและเพนท์หน้าสีดำ รวมถึงริมฝีปาก ซึ่งในแต่ละวงก็จะมีรูปแบบการเพนท์หน้าที่ต่างกันออกไป การถ่ายรูปหมู่สมาชิกมักจะให้สมาชิกสวมชุดนักรบยุคกลาง และถืออาวุธยุคกลาง โดยเฉพาะอาวุธของไวกิ้ง เช่น ค้อน ขวาน เป็นต้น การสร้างภาพลักษณ์ให้ดูน่าสะพรึงกลัวในขณะเล่นคอนเสิร์ตด้วยการพ่นเลือดสีแดงทั่วปากและร่างกาย นอกจากนี้ศิลปินส่วนใหญ่มักจะใช้นามสมมุติเป็นชื่อที่เกียวข้องกับปีศาจอิงจากตำนานนอร์ส เช่น  หรือชื่อที่มีความหมายเชิงลบ แม้กระทั่งชื่อที่มาจากภาษาของ เจ. อาร์. อาร์. โทลคีน ในเรื่องเดอะลอร์ดออฟเดอะริงส์ เช่นชื่อวงเบอร์ซัม (Burzum) วงกอร์กอรอท (Gorgoroth) เป็นต้น
ศิลปินแนวแบล็กเมทัลส่วนใหญ่ในช่วงต้นของยุคที่สอง (ทศวรรษที่ 90) ซึ่งถือกำเนิดในดินแดนแถบสแกนดิเนเวีย โดยเฉพาะในประเทศนอร์เวย์ มักจะเป็นกลุ่มต่อต้านศาสนาคริสต์หัวรุนแรง การนับถือลัทธิซาตาน ในปี 1996 มีการเผาโบสถ์คริสต์มากกว่า 50 โบสถ์ในนอร์เวย์ บางโบสถ์มีอายุมากกว่าร้อยปี ซึ่งถือเป็นมรดกสำคัญของชาติ โดยโบสถ์แห่งแรกที่ถูกเผาคือ โบสถฺ์แฟนทอฟต์ สเตฟ (Fantoft stave church) โดยนายวาร์จ วิเคอร์เนส (Varg Vikernes) มือเบสวงเมย์เฮม และหัวหน้าวงเบอร์ซัม ภายหลังเผาเสร็จเขาก็ได้ถ่ายซากที่เหลือของโบสถ์มาเป็นหน้าปกอัลบั้ม "อาสค์" (Aske) การฆาตกรรมเอสไตน์ ยูโรนิมัส อาร์เซธ์ (Øystein 'Euronymous' Aarseth) มือกีตาร์หลักและเพื่อนร่วมวงเมย์แฮม ในปี 1993 จนสุดท้ายวิเคอร์เนสถูกจำคุก 21 ปี การฆ่าตัวตายของเปอร์ "เดด" โฮลิน (Per "Dead" Ohlin) ผู้ซึ่งเรียกตัวเองว่า "เดด" อดีตนักร้องนำวงเมย์แฮม ในปี 1991 ต่อมาวงเมย์แฮมออกอัลบั้ม "Dawn of the Black Hearts" ก็ได้นำภาพที่โฮลินตายมาขึ้นเป็นภาพหน้าปก ซึ่งถ่ายโดยยูโรนิมัส
สัญลักษณ์ต่างๆที่ใช้เพื่อแสดงความเป็นตัวตน
- วงแบล็กเมทัล จะใช้สัญลักษณ์บนหน้าปกอัลบั้มหรือเสื้อผ้า การแต่งกาย ที่เป็นสัญลักษณ์ของลัทธิบูชาซาตาน อาทิเช่น
- หมายเลข 666
- ภาพรูปหน้าแพะมีเขาแหลม ซึ่งเป็นใบหน้าสมมุติของซาตาน
- ไม้กางเขนกลับหัว
- ดาวห้าแฉกกลับหัว ที่หันปลายด้านแหลมลง
ซึ่งสัญลักษณ์เหล่านี้เป็นเครื่องหมายการค้า ในผลิตภัณท์ที่เป็นของกลุ่มวงแบล๊กเมทัลโดยเฉพาะ
แต่สิ่งที่วงแบล็กเมทัลทางกลุ่มประเทศสแกนดิเนเวียแตกต่างจากที่อื่น คือการตั้งชื่อนามแฝงของสมาชิกในวงเป็นภาษาโบราณ ไม่ใช้ชื่อจริง เช่น ยูโรนิมัส เนโครบัดเชอร์ ของวงเมย์แฮม เป็นต้น ซึ่งปรากฏว่าแทบทุกวงในยุโรปทางเหนือทำแบบนี้เหมือนกันไปหมด
== อ้างอิง ==
แนวเพลงย่อยเฮฟวีเมทัล
ปลาตามิน (สกุล)

ปลาตามิน เป็นสกุลของปลาน้ำจืด ในสกุล Amblyrhynchichthys (/แอม-ไบล-รีนค์-อิค-ธีส/) ในวงศ์ปลาตะเพียน (Cyprinidae)
โดยมีลักษณะทางอนุกรมวิธานที่สำคัญ คือ ครีบหลังมีก้านครีบเดี่ยวที่ค่อนข้างใหญ่ แข็ง และขอบจักเป็นฟันเลื่อย  ครีบท้องมีก้านครีบแขนง 9 ก้าน ปลายจมูกตัดตรงมีเยื่อเหมือนวุ้นรอบนัยน์ตา ระหว่างรูทวารจนถึงต้นครีบก้นมีเกล็ด 3 แถว
เป็นปลาที่พบได้ในแม่น้ำสายใหญ่ ๆ ในภูมิภาคเอเชียอาคเนย์
จำแนกออกได้เป็น 2 ชนิด
Amblyrhynchichthys micracanthus   Ng & Kottelat, 2004 — ปลาตามินกระโดงสั้น เป็นชนิดที่แยกออกจากชนิด A. truncatus
Amblyrhynchichthys truncatus (Bleeker, 1851) — ปลาตามิน, ปลาตาโป, ปลาหนามหลัง, ปลาตะโกก, ปลาตาเหลือก
==อ้างอิง==
==แหล่งข้อมูลอื่น==
วงศ์ปลาตะเพียน
สถานีท่าอากาศยานจางี

สถานีท่าอากาศยานจางี (CG2)  เปิดใช้งานเมื่อวันที่ 27 กุมภาพันธ์ ค.ศ. 2002 โดยรัฐมนตรีว่าการกระทรวงคมนาคม เป็นหนึ่งในสถานีปลายทางของรถไฟฟ้าสิงคโปร์ สายตะวันออก-ตะวันตก ตั้งอยู่ระหว่างอาคารผู้โดยสาร 2 และ 3 ของท่าอากาศยานจางีสิงคโปร์ เป็นเพียงไม่กี่สถานีที่บริเวณตรวจบัตรโดยสารกับชานชาลาอยู่บนชั้นเดียวกัน
สถานีรถไฟฟ้าแห่งนี้ เป็นสถานีที่ตั้งอยู่ทางตะวันออกสุดของระบบ และมีชานชาลาเกาะกลางที่กว้างที่สุดอีกด้วย ได้รับการประเมินให้เป็นสถานีรถไฟใต้ดินที่สวยที่สุดในโลก โดยอยู่อันดับที่สิบ
== ประวัติ ==
ท่าอากาศยานจางีสิงคโปร์ เปิดใช้งานครั้งแรกเมื่อ ค.ศ. 1981 โดยที่ยังไม่มีระบบรถไฟฟ้าเชื่อมท่าอากาศยาน การเดินทางเข้าตัวเมืองในขณะนั้นสามารถทำได้โดยการโดยสารรถโดยสารประจำทาง หรือรถแท็กซี่ ใช้เวลา 20 นาที ผ่านทางพิเศษชายฝั่งตะวันออก สถานีรถไฟฟ้าที่ใกล้ที่สุดคือ สถานีเบดก, สถานีแทมไปน์ และสถานีปาเซอร์ริส ซึ่งยังจำเป็นต้องต่อรถโดยสารประจำทางจากสถานีเหล่านี้มายังสนามบิน จนกระทั่งมีแผนก่อสร้างส่วนต่อขยายย่อยของสายตะวันออก-ตะวันตก แยกจากสายหลักที่ สถานีตานะห์เมอระห์ โดยมีแนวเส้นทางไปตามถนนสนามบิน
สถานีรถไฟฟ้าในส่วนต่อขยายนี้ มีสองสถานี ได้แก่ สถานีเอ็กซ์โป (สถานียกระดับอยู่ใกล้กับ สิงคโปร์เอ็กซ์โป เดิมชื่อสถานีโซมาปะห์) และสถานีท่าอากาศยานจางี ภายหลังจากที่เปิดใช้งานส่วนต่อขยายแล้ว จำนวนผู้โดยสารที่มาใช้บริการมีจำนวนมากขึ้นเรื่อย ๆ เสียจนกระทั่งรถโดยสารประจำทางสาย 34 ต้องยกเลิกการเดินรถเมื่อเดือนกันยายน ค.ศ. 2002
รหัสสถานีเดิมคือ EW29 แต่เปลี่ยนมาเป็น CG2 เมื่อ 1 พฤศจิกายน ค.ศ. 2003 สำหรับรหัส EW29 นั้น ได้ถูกนำไปใช้กับสถานีจูกุน
== แผนผังสถานี ==
{|table border=0 cellspacing=0 cellpadding=3
|style="border-top:solid 1px gray;border-bottom:solid 1px gray;" width=100 valign=top|L2
|style="border-top:solid 1px gray;border-bottom:solid 1px gray;" width=100 valign=top|ชั้นผู้โดยสารขาออก
|style="border-top:solid 1px gray;border-bottom:solid 1px gray;" width=500 valign=top|ทางออกไปยังอาคาร 2 และ 3, รถไฟฟ้าไปอาคาร 1
|-
|style="border-bottom:solid 1px gray;" valign=top|L1
|style="border-bottom:solid 1px gray;" valign=top|ชั้นผู้โดยสารขาเข้า
|style="border-bottom:solid 1px gray;" valign=top|ทางออกไปยังอาคาร 2 และ 3
|-
|style="border-bottom:solid 1px gray;" valign=top|M
|style="border-bottom:solid 1px gray;" valign=top|สะพานเชื่อม
| style="border-bottom:solid 1px gray;" valign="top" |สถานีขนส่งผู้โดยสารท่าอากาศยานจางี, สะพานเชื่อมไปยังอาคาร 2 และ 3
|-
|style="border-bottom:solid 1px gray;" rowspan=5 valign=top|Pชานชาลา
|-
|style="border-bottom:solid 1px gray;" colspan=2|เครื่องตรวจบัตรโดยสาร, ที่ทำการสถานี
|-
|ชานชาลา 1
|| มุ่งหน้า  ตานะห์เมอระห์ สถานีถัดไป  เอ็กซ์โป (←)
|-
|style="border-top:solid 2px black;border-right:solid 2px black;border-left:solid 2px black;border-bottom:solid 2px black;" colspan=2|ชานชาลาเกาะกลาง ประตูรถจะเปิดทั้งสองด้าน
|-
|style="border-bottom:solid 1px gray;"|ชานชาลา 2
|style="border-bottom:solid 1px gray;"| มุ่งหน้า  ตานะห์เมอระห์ สถานีถัดไป  เอ็กซ์โป (←)
|}
== เวลาให้บริการ ==
== อ้างอิง ==
== แหล่งข้อมูลอื่น ==
HarbourFront to Changi Airport MRT station route
ท
ฟาโคมาโตซิส

ฟาโคมาโตซิส (phakomatoses) หรือ กลุ่มอาการระบบประสาทและผิวหนัง (neurocutaneous syndrome) หรือโรคระบบประสาทและผิวหนัง (neurocutaneous disorder) เป็นกลุ่มของโรคกลุ่มหนึ่ง ประกอบด้วยโรคต่างๆ ที่มีลักษณะทำให้มีความผิดปกติในผิวหนังและระบบประสาท (สมอง ไขสันหลัง เป็นต้น) โรคเหล่านี้หลายโรคถ่ายทอดทางพันธุกรรม เชื่อว่าเกิดจากความผิดปกติในขั้นตอนการเจริญของเซลล์เอกโตเดิร์มตั้งต้นซึ่งจะเจริญเป็นผิวหนังและระบบประสาท
==External links==
KidsHealth
OMIM is an Online Catalog of Human Genes and Genetic Disorders
กลุ่มโรคความผิดปกติของระบบประสาทและผิวหนัง